මධූෂ් ඉගෙන ගැනීමට ද අදක්ෂ දරුවෙක් නොවීය. එසේම ඔහු අහිංසක තැන්පත් දරුවකු ද නොවීය. නිතරම අනෙකුත් දරුවන් සමඟ රණ්ඩු කරගත්තේය. ඒ නිකම්ම නොවේ. තමන්ට සිදුවන අසාධාරණයන්ට එරෙහිවය. තමන්ට කරන හතුරුකම්වලට එරෙහිවය. පියාගේත් මවගේත් රැකවරණය අහිමි වූ ඔහු ටිකෙන් ටික හිතුවක්කාර දරුවකු වන්නට පටන් ගත්තේය. එහෙත් ලොකු අම්මා ඔහුව පාසල් යැවීම නැවැත්වූයේ නැත. ඔහු ද ඉගෙනීම අත්හලේ නැත. එහෙත් ලොකු අම්මාට ඇගේ පවුලේ ප‍්‍රශ්නත් තිබියදී තමන් හා මල්ලි වෙනුවෙන් වැය කිරීම අපහසු බව මධූෂ්ට වැටහිණ. ඒ නිසා සාමාන්‍ය පෙළ දක්වා ඉගෙන ගත් මධූෂ් පසුව කුලී වැඩ කර ජීවිකාව ගැටගසා ගන්නට වෑයම් කළේය. පාසල් දිවිය හමාර කළ ඔහු ලී මඬුවක කුලියට වැඩ කරන්න පටන් ගත්තේය. කලක් මෙසේ කුලී වැඩ කළ මධූෂ් පසුව ලී ඉරන කුඩා මැෂිමක් අත් කරත්තයක පටවාගෙන තැනින් තැනට ගොස් ලී ඉරන්නට විය. ඔහු ජංගම ලී ඉරන පට්ටලය ලෙස කා අතරත් ප‍්‍රසිද්ධ වූයේ මේ නිසාය.
ඉගෙන ගැනීමට අදක්ෂ දරුවෙක් නොවූයේ කවුද?
මධූෂ්